Heterolinus

Heterolinus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende 
Ganske store (15-24 millimeter), slanke og noe flate, svarte kortvinger, bakkropp, palper og bein rødlige. Hodet er stort og nærmest trekantet, med små fasettøyne, bakerst med en smal "hals". Pronotum er forholdsvis lite og smalt, mye smalere enn hodet, litt lengre enn bredt, avrundet firkantet, litt smalere i midten. Dekkvingene er nokså jevnbrede, men sømmen er krummet slik at de ikke slutter tett sammen i midten. Bakkroppen er tilspisset. Beina er korte og kraftige.

Levevis 
Dise billene er rovdyr. Lite er kjent om biologien, og larvene er ukjente, men det er sannsynlig at de lever under barken på døde trær.

Utbredelse 
Artene er utbredt i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Xantholinini
 Slekten Heterolinus Sharp, 1885
 Heterolinus basiniger Márquez, 2001
 Heterolinus puncticeps (Guérin-Méneville, 1844)
 Heterolinus xanthogaster (Solsky, 1875)

Referanser

Eksterne lenker 
 

Storkortvinger
Biller formelt beskrevet i 1885
Dyr formelt beskrevet av David Sharp